Marcelinho Huertas

Marcelo Tieppo Huertas (São Paulo, 1983ko maiatzaren 25a -) Brasilgo saskibaloi jokalaria da, ACBko Kirolbet Baskonia taldean 4 urtez ibiltakoa.

Ibilbidea 
Huertas Brasilgo Pinheiros taldeko harrobian ibili zen 2002an Novo Basquete Brasil Ligan debutatu arte. 2003-04 denboraldian FMU Sao Paulo taldean aritu zen. 2004an ACB Ligako DKV Joventutek fitxatu eta hiru urte eman zituen han.

2007-08 denboraldian Bilbao Basket taldean aritu zen. Denboraldi bikaina egin zuen, eta ligako jokalari baliotsuenen talderako hautatu zuten. Hortik Legako Fortitudo Bologna taldera pasa zen. Italian urtebete pasa ondoren, Euskal Herrira itzuli zen 2009ko abuztuan Saski Baskoniak fitxatu zuelako. 2011. urtean Regal FC Barcelona taldeak fitxatu zuen.

2015ean jauzia egin zuen NBAra, eta 2 denboraldiz Los Angeles Lakersen jokatu zuen.

Selekzioa 
Brasilgo selekzioan ibilitakoa, 2006ko Munduko Txapelketan izan zen. Urte hartan, Tiago Splitter taldekidea izanik, Hegoamerikako txapelduna izan zen selekzioarekin eta txapelketako Jokalari Baliotsuenaren Saria ere irabazi zuen.

Taldeak 
 Coppell High School - (Texas, AEB): 2000-2001.
 Paulistano São Paulo - (Brasil): 2001-2002.
 Pinheiros - (Brasil): 2002-2003.
 Paulistano São Paulo - (Brasil): 2003-2004.
 DKV Joventut - (Katalunia): 2004-2007
 Euro Roseto - (Italia): 2006-2007
 iurbentia Bilbao Basket - (Euskal Herria): 2007-2008
 Fortitudo Bologna - (Italia): 2008-2009
 Saski Baskonia - (Euskal Herria): 2009-2011
 Regal FC Barcelona - (Katalunia): 2011-2015
 Los Angeles Lakers - (AEB): 2015-2017
 Saski Baskonia - (Euskal Herria): 2017-2019
 Iberostar Tenerife - (Espainia): 2019-

Erreferentziak

Kanpo loturak 
 Marcelinhoren webgune pertsonala.

Bilbao Basketeko jokalariak
Saski Baskoniako jokalariak
Club Joventut de Badalonako jokalariak
Bartzelona Futbol Kluba saskibaloia
Real Madrid saskibaloia
Brasilgo saskibaloi jokalariak
2016ko Udako Olinpiar Jokoetako saskibaloilariak
2012ko Udako Olinpiar Jokoetako saskibaloilariak